Bestyrelsesmøde online d. 1. oktober 2023

Mødedeltagere; Inga, Hans-Erik, Karen, Richard og Bodil

**Auktionen** gik godt, kunne måske være mere købelyst, men generel tilfredshed.

Der blev solgt for 10.070 kr.

Tilbage er 2 store telte og pavillonerne. Aftale er at telt og pavillon sættes op i forbindelse med fåredag 2024.

Containeren bliver i Lundby indtil den er tømt, så tages der stilling til hvad der videre skal ske.

**Medicinhåndteringskursus** Inga har ingen planer for nuværende, men vil gerne hvis der er interesse for det. Kunne evt gennemføres i foråret 2024.

Richard skal spørge ud på facebook og i nyhedsbrev om der er interesse.

Inga undersøger priser inden vi skriver ud.

**Sådan fodrer bestyrelsen i vinter** Richard vil lave et ”interview” med bestyrelsesmedlemmer om dette og skrive ud til medlemmer. Tegner til at blive meget forskellige bidrag, men det er kun godt.

**Ormetælling emner** folk har krydset af ved emner som; Fornyelse af græsmarker, udvælgelse af avlsdyr, praktikdag, fodring i vinter-måske uden wrap, hvad kan man lave af sine får ……. vinsmagning 😊

Richard har aftale med DLF vedr. udlæg af græs i fx solceller-juni 2024

Hans-Erik vil lave aftale med David om tid og mulighed for praktikdag.

**Julemarked i Remisen**, Bodil kapitulerer på instagram, Karen svigerdatter vil gerne prøve at gøre noget.

Billeder og tekster skal deles. Alle skal huske at dele på facebook, men måske bør man skrive det….

Bodil har nogle grupper det skal deles i og snakker med Karen vedr. dem fra Remisen der er lokale og som kan hjælpe med deling.

Vi bliver ved med at dele fra de forskellige stadeholdere.

Der må gerne laves og uddeles nogle streamere til at ”køre” rundt i hovedstadsområdet.

**Hjelholt** besøg bliver 4. nov kl 12. Forslag til at vi kører i private biler til Slagelse afkørsel og derfra samler os og fortsætter. Vi skal huske at ha gave-vin med dertil. Foreningen dækker broudgift og kørsel til og fra Slagelse ved samkørsel.

Richard laver nyhedsbrev med indbydelse. Der skal være ”tilmelding” max. 25 deltagere.

**Priser fra udlandet** lave lammepriser i NZ pga. lav efterspørgsel fra Kina, mange lam fra Australien og de restriktioner og kvoter der er i EU gør at der er lavere efterspørgsel. 6,8 NZ dollar/kilo mod 9,5 NZ dollar/kilo sidste år.

Priser fra UK er til gengæld høje 47 kr/kilo i gennemsnit er sidste pris.

**Ormetælling,** det viser tydeligt at de folk, der overvåger deres ormetryk generelt har færre orm i deres prøver end dem, der blot kommer en enkelt gang eller dem, der starter op.

Det GØR EN FORSKEL med ægtællingerne og der både gavner sundheden og folk netværker 😊

**Vacciner** Inga informerer om at vacc. Tribovac Som mange anvender til får INDEN læmning er i restordre indtil 16. april !!

**Evt**

Besøg hos Marie Roland, blev en givende aften med viden om naturplejens effekt. Og udvikling med forskellige dyr.

Ikke omkring støtteordninger, men omkring dyr og planters symbiose.

Kommende besøg hos Kristianholms Fåre og Mohairavl.

Uldtøzerne fra Falster vil meget gerne lave workshop i Remisen, Karen og Bodil har haft møde med dem. De har mange gode og realistiske ideer. Bestyrelsen godkender at vi kan sponsere fx filtenåle til dagen. Richard kan sponsere gotlænderuld.

Sjællandske Fåreavleres fond vil gerne sponsere 5000 kr til at der kan laves arbejde vedr. lokalisering udbredelse af schmalleberg. Dette vil Sjællandske Fåreavlere også gerne bidrage til. De er et vigtigt billede udadtil at vi støtter op. Både i forhold til studerende og for fremmelse af sundheden. Der skal være aktivitet blandt fårene.

Schmallenberg; Inga er overrasket over hvor udbredt det faktisk er. Hvis fårene er smittet en gang bliver de immune. Farligt for fostre i 2-3 mdr. af drægtighed. Smitten kommer med mitter. Pga. det generelt mildere vejr bæres disse længere nordpå.

Vi skal blive klogere på dianostikken.

Mødes slutter 21.30.

Ref. Bodil